[{"text_idx": "#000006", "text": "Cynhaliwyd y gwaith i ddatgymalu\u2019r gored segur ar Afon Tryweryn gan gontractwyr lleol profiadol, ar y cyd ag arbenigwyr technegol CNC, er mwyn codi\u2019r strwythur artiffisial a helpu i wella mynediad i bysgod. Ailddosbarthwyd y clogfeini o\u2019r gored i ddarparu ardaloedd cynefin a silio pwysig i\u2019r amryw rywogaethau sy\u2019n byw yn yr afon, ac fe\u2019u defnyddiwyd hefyd i sefydlogi gwely\u2019r afon."}, {"text_idx": "#000009", "text": "Arolygwyd pedwar safle ar yr Afon Morlas hefyd - ni ddaethom o hyd i eogiaid yn y tri safle a archwiliwyd uwchlaw\u2019r rhyd, ond daethom o hyd i dri eog yn uniongyrchol islaw\u2019r rhyd. Mae hyn yn amlygu effaith bosibl y strwythur ar bob rhywogaeth pysgod, yn enwedig penlletwad, a sut mae hyd yn oed pysgod yn eu llawn dwf yn cael trafferth mynd heibio\u2019r rhwystr hwn o dan amodau llif arferol."}, {"text_idx": "#000011", "text": "Plannu coed yng Nghlwb Golff Llangollen"}, {"text_idx": "#000012", "text": "Mae ffyrdd clir rhif 9, 15 ac 16 y clwb golff yn nyffryn Dyfrdwy nesaf at Afon Dyfrdwy. Gan eu bod yn poeni am erydiad posibl y lan yn ystod digwyddiadau llifogydd, gofynnodd y clwb i ni am rywfaint o gyngor ar blannu coed i helpu i ddiogelu glan yr afon."}, {"text_idx": "#000014", "text": "Rheoli coedwigaeth a thir fferm"}, {"text_idx": "#000015", "text": "Dros y misoedd diwethaf, mae ein Swyddogion Rheoli Tir wedi bod yn cynnal ymweliadau atal llygredd ac yn dynodi ffermydd a fyddai\u2019n elwa o\u2019r 100% o gyllid sydd ar gael tuag at atal mynediad da byw i\u2019r cyrsiau dw\u0302r. Bydd sawl ymyriad arall yn cael eu cynnal hefyd, megis sianelu cyrsiau dw\u0302r i leihau swm y gwaddod sy\u2019n mynd i mewn i Afon Dyfrdwy, yn ogystal a\u0302 gwaith gosod ffensys a phlannu dros y gaeaf."}, {"text_idx": "#000016", "text": "Mae\u2019r gwaith arfaethedig ym mlociau coedwigaeth Penaran, Aberhirnant a Llangywer yn mynd yn ei flaen hefyd. Dros y pedair blynedd nesaf, bydd hyd at 21 o ffosydd ychwanegol yn cael eu gosod i atal dw\u0302r fflachlifoedd sy\u2019n cynnwys gwaddodion a halogion o lwybr y goedwigaeth rhag mynd i mewn i gyrsiau dw\u0302r naturiol. Yn ogystal, bydd dwy bont yn cael eu hadeiladu ar y ffordd goedwig brifwythiennol ym Mhenaran i ddisodli\u2019r croesfannau afon presennol."}, {"text_idx": "#000017", "text": "Cysylltwch a\u0302\u2019r Swyddogion Rheoli Tir os oes gennych ddiddordeb mewn gweithio gyda ni. Mae Ifor a Tom yn fwy na bodlon cynnig cyngor a chefnogaeth, ac archwilio meysydd potensial ar gyfer gwaith a fyddai o fantais i\u2019r tir a\u2019r afon. Anfonwch e-bost at Ifor Potts neu Tomos Wynne i gael rhagor o wybodaeth."}, {"text_idx": "#000018", "text": "Rydym yn gyffrous iawn o gynnig cyfle rhyngweithiol i bob ysgol yn y wlad ddysgu am frithyllod brown y mis hwn, trwy wylio wyau pysgod yn deor mewn ffrwd fyw!"}, {"text_idx": "#000019", "text": "Dan arweiniad Awdurdod Parc Cenedlaethol Eryri (APCE), bydd disgyblion yn cael cyfle i wylio\u2019r pysgod yn datblygu o wyau bychain i silod ma\u0302n (pysgod bach), mewn amser real trwy gyswllt gwegamera ar wefan APCE. Er mwyn gwella\u2019u profiad, bydd y disgyblion yn cael cyfres o adnoddau addysg, gan gynnwys llyfr gwaith i olrhain cylch bywyd y pysgod ac yn penderfynu pryd y bydd angen iddynt gael eu rhyddhau i\u2019w cynefin naturiol. Ar o\u0302l iddynt ddatblygu, bydd y pysgod yn cael eu rhyddhau i Afon Dyfrdwy i barhau a\u0302\u2019u cylch bywyd. Mae'r ffrwd gwegamera a\u2019r adnoddau addysgol ar gael nawr ar wefan APCE er mwyn i ysgolion a phawb sy\u2019n hoff o bysgod ledled y wlad eu mwynhau."}, {"text_idx": "#000021", "text": "Bydd oddeutu 21\u20442km o ffensys yn cael eu codi ar sawl fferm yn y dalgylch i leihau swm y maetholion a gwaddodion sy\u2019n cael eu cyflwyno i Afon Dyfrdwy. O\u2019u cyfuno gyda phlannu cannoedd o goed, bydd hyn yn helpu i leihau mynediad i dda byw i\u2019r afon ac felly\u2019n lleihau cyflwyniad gwaddodion a maetholion. Yn ogystal, bydd coed yn helpu i sefydlogi\u2019r glannau ac yn cysgodi\u2019r dw\u0302r lle bo angen, er mwyn cadw\u2019r tymereddau\u2019n is yn ystod cyfnodau o dywydd poeth."}]